มา gourmet market ที่ paragon ทีไรต้องได้เดินผ่านร้านนี้ตลอด และคนจะแน่นเสมอ ครั้งนี้ไม่ขอผ่าน ลองทานสักทีละกัน เช่นเคยค่ะ คนเยอะ แต่ยังพอมีโต๊ะว่าง บรรยากาศร้านก็คนพลุกพล่าน ถึงร้านจะเล็กแต่ก็พยายามจัดโต๊ะให้มีที่นั่งมากที่สุด ที่นั่งของเราจึงติดกับโต๊ะข้างๆ จนแทบจะเหมือนมาด้วยกันเลย เคอะเขินเล็กน้อย ทานไปก็ได้ยินบทสนทนาของโต๊ะข้างๆไป รายการอาหารมีเยอะใช้เวลาเลือกนานเหมือนกัน แต่พนักงานก็มีมารยาท หลังจากที่ยื่นเมนูให้ ก็ไปยืนมองอยู่ห่างๆ ให้เวลาลูกค้าได้ตัดสินใจตามสบาย ไม่กดดันดีค่ะ วันนี้ลองทาน Kaizen Yum ยำปลาดิบรวม 270 บาท รสชาติไทยๆแต่ไม่เผ็ด น้ำยำจะเน้นกระเทียมไม่เน้นพริก อีกเมนูที่สั่่งคือ Buta Teriyaki Set เซทหมูย่างซอสเทอริยากิ 195 บาท รอนานสักหน่อย แต่ประทับใจความนุ่มของหมู มันนุ่มมาก แต่อยากให้หมูชิ้นหนามากกว่านี้สักหน่อย มาพร้อมกับข้าวและซุปมิโสะ ส่วนเมนูสุดท้าย คือ Dobin Soup ซุปกา 130 บาท เสริฟมาในอุปกรณ์ที่น่ารักชนะเลิศ กาสีขาวกับถ้วยชาใบจิ๋ว มีมะนาวให้บีบ แต่ไม่เอา อยากลองทานแบบไม่ต้องใส่อะไรเพิ่ม น้ำซุปร้อนจี๋ หอมปลาแห้งมากๆ รสก็ดี กลิ่นก็หอม ทานแล้วมีความสุขมากๆ เปิดฝากาข้างในมีเนื้อกุ้ง เนื้อปลา ปลาหมึก ใช้ตะเกียบคีบทาน ค่าอาหารรวมเครื่องดี่ม vat และ service charge  แล้วก็เจ็ดร้อยกว่าบาท ทานสองคน อิ่มแบบหลวมๆ เลยทำให้รู้สึกว่าแพงไปนิด
